Nwala yakan deg umezruy n tmazɣa belli aṭas n yimyura i d-yefka uɣref amaziɣ, akka am Apullée , Saint Augustin s tlatinit, Ibn Xeldun s taԑrabt, rnu ɣer-sen ineggura n tefransist am Mulud Mԑemmri , Kateb yacine, tawacult n Wat ṣemruc d wiyaḍ. Belԑid, d amaru amezwaru amaziɣ ara yarun s tutlayt-is daymi i ilaq ad nerr tidmi-nneɣ ɣer-s akken ilaq ad negzu amek armi i d-yennulfa umaru-agi, ad t-yezrew umnadi, ilaq ad ilint tezwarin seg yal idis d aymi i nefren ad neg tazrawt-a ɣef wungal-a Lwali n Udrar.